stanford-oval/wikipedia huggingface dataset:
פיוס השישי
כהונתו

בשנת 1781 פעל בנחישות נגד האבסולוטיזם הנאור של הקיסר יוזף השני (היוזפיניזם). בשנת 1782 אף ביקר בווינה מתוך ניסיון כושל להניא את הקיסר ממדיניותו החדשה. לפי האנקדוטה, הקיסר לא נישק את ידו אלא לחץ אותה.
ב-1796 פלשו הצרפתים בפיקודו של נפוליאון לאיטליה, ובחורף 1797 חתם פיוס השישי על שלום טולנטינו, בו ויתר על השטחים בדרום צרפת, העביר את פרארה, בולוניה ורומאניה לרפובליקה הציסאלפינית שתחת חסותה של צרפת והתחייב לשלם פיצויי מלחמה. ב-1798 כבש הגנרל הצרפתי ברתיה (Berthier) בשליחות נפוליאון את רומא וצרף את השטחים שנותרו בשליטת מדינת האפיפיור לרפובליקה הרומית. האפיפיור פיוס השישי, שלא הסכים לוותר על ריבונותו על שטחים אלה, נלקח כאסיר לואלנס בצרפת ומת שם ב-29 באוגוסט 1799.
בשנת 1797 כונן את היחסים בין הכס הקדוש לבין ארצות הברית.
בקונקלווה שהתכנסה כעבור שנה, בשנת 1800, נבחר במקומו הרוזן לואיג'י ברנאבה קיאראמונטי, שנודע כאפיפיור פיוס השביעי.
שלומי לנגר

שלמה (שלומי) לנגר (נולד ב-14 במאי 1962) הוא מנכ"ל החברה הכלכלית חוף הכרמל. שימש כראש המועצה המקומית אורנית בין השנים 2008–2018.
ביוגרפיה

נולד בירושלים, ולמד בבית הספר תחכמוני. התגייס לשייטת 13, ובהמשך שירותו עבר לחיל המודיעין ושירת כמפקד הבסיס של יחידה 8200. לאחר שחרורו מן הצבא התגייס ליחידת המבצעים של שירות הביטחון הכללי, ושרת בה במשך 25 שנה כלוחם, כראש צוות וכראש ענף.
בתקופת האינתיפאדה השנייה מונה על ידי ראש המועצה המקומית אורנית למנהל מחלקת ביטחון, בטיחות ושעת חירום. בבחירות לרשויות המקומיות שהתקיימו בשנת 2008 נבחר לראשות המועצה המקומית אורנית, לאחר שרשימתו "יחד עם שלומי" זכתה בכ-75% מהקולות הכשרים. בבחירות 2013 לרשויות המקומיות נבחר לכהונה שנייה לאחר שזכה בכ-72% מהקולות. בבחירות לרשויות המקומיות ב-2018 התמודד שוב בראשות סיעת יחד. רשימתו זכתה ב-3 מושבים במליאת המועצה, אך יריבו ניר ברטל גבר עליו ונבחר לראשות המועצה.
כיהן גם כיו"ר דירקטוריון איגוד ערים לאיכות סביבה שומרון, יו"ר ועדת הנוער במרכז השלטון המקומי וכן דירקטור וחבר הנהלה במרכז למשק וכלכלה של המרכז.
ב-2019 התמנה למנכ"ל המועצה המקומית בית אריה-עופרים. ב-2022 התמנה למנכ"ל החברה הכלכלית חוף הכרמל. לקראת הבחירות לרשויות המקומיות שייערכו בנובמבר 2023, הודיע לנגר כי יתמודד לכהונה נוספת.
למד לתואר ראשון במשפטים במכללת שערי מדע ומשפט, לתואר ראשון במדעי הרוח באוניברסיטת בר-אילן, לתואר שני במדיניות ציבורית באוניברסיטת רייכמן. מגשר מוסמך מטעם בית המשפט.
חיים אישיים

נשוי לוורד ואב לשלושה. מתגורר באורנית מאז 1991.
הערות שוליים

↑  רשימת הנבחרים  לראש הרשות המקומית -בחירות 2008, באתר משרד הפנים
↑  חדשות 2, ‏הבחירות לרשויות: התוצאות המלאות, באתר ‏מאקו‏, 22 באוקטובר 2013
↑  מודעה בדבר מועמדים לראשות הרשות המקומית, הודעה בדבר מועמדים לראשות הרשות המקומית ובדבר רשימות מועמדים למועצה, כינוייהן ואותיותיהן, באתר www.oranit.org.il
↑  הודעה, בעמוד הפייסבוק של מועצה מקומית בית אריה-עופרים, 16 בינואר 2019
↑  חנן גרינווד, ראש מועצת אורנית לשעבר: "הכל קרס בגלל ההתנהלות שהיתה במליאה כולה - אופוזיציה וקואליציה", באתר ישראל היום, 16 ביולי 2023
La Bicicleta

"La Bicicleta" (באנגלית "The Bicycle", ובעברית: "אופניים") הוא סינגל של הזמר הקולומביאני קרלוס ויוס, והזמרת הקולומביאנית שאקירה, מתוך אלבום האולפן ה-19 שלו Vives, ואלבום האולפן ה-11 שלה El Dorado. השיר יצא לאור ב-27 במאי 2016.
בנוסף לכך, השיר זכה בשני פרסי גראמי לטיני בטקס ה-17, כאשר זכה בקטגוריות של "שיר השנה" ובקטגוריית "הקלטת השנה". כמו כן, הפך השיר לאחד מהשירים הנמכרים ביותר בכל הזמנים בספרד, כאשר נמכר שם בכ-260,000 עותקים.
עם יציאתו, הסינגל נכנס למקום השני במצעד השירים הלטיניים, ולמקום הראשון במצעד השירים הטרופיים. השיר הגיע למקום ה-3 במצעד הספרדי השנתי.
מגזין הבילבורד כלל את "La Bicicleta" לבין "50 השירים הלטיניים האהובים של העשור של שנות ה-2010".
רקע וכתיבה

השיר נכתב על ידי שאקירה, קרלוס ויוס ואנדרס קסטרו והופק על ידי קסטרו ולואיס פרננדו אוצ'ואה. בנוסף לכך, שיתוף פעולה זה, הוא שיתוף הפעולה הראשון של שאקירה עם אמן קולומביאני אחר. השיר הוא תערובת של אלמנטים מוזיקליים שונים - ואיינאטו, פופ וסגנון הרגאטון, והוא כולל נגיעות של אקורדיונים בשיר עצמו.
באופן מילולי, זהו שיר נוסטלגי, המתאר טיול של הצמד עם אופניים במקומות ילדותם. מבקרי מוזיקה רבים סקרו את הסינגל בחיוב, שיבחו אותו על הליריקה והמשמעות שלו, וטענו שהכללת האלמנטים המוזיקליים השונים בקולומביה הוסיפו לו רבות.
וידאו קליפ

הווידאו קליפ לסינגל צולם ב-19 במאי 2016 בברנקייה ובסנטה מרתה בבימויו ובצילומו של ז'אומה דה לאיגואנה. בקליפ ניתן לראות את קרלוס ושאקירה נוסעים באופניים לאורך קו החוף של קולומביה, ובנוסף ניתן לראות את שאקירה קופצת על מכוניות ומדלגת מעליהן. הקליפ הוא קליפ נוסטלגי שמעלה זיכרונות ילדות של השניים מאותה העיר שבה חיו.
נכון ליולי 2018, הקליפ צבר למעלה מ-1.1 מיליארד צפיות, והוא הנצפה ביותר של ויוס והשלישי הנצפה ביותר של שאקירה.
מיקומי שיא

|   ‏‏‏  מצעדים ודירוגים (2016-17)> מדינה |   ‏‏‏  מצעדים ודירוגים (2016-17)> מצעד |   ‏‏‏  מצעדים ודירוגים (2016-17)> מיקום שיא |   ‏‏‏  מצעדים ודירוגים (2016-17)>  |
| --- | --- | --- | --- |
|  אורוגוואי | מוניטור לטינו | 1 |  |
|  איטליה | מצעד הסינגלים האיטלקי | 75 |  |
|  אקוודור | מוניטור לטינו | 1 |  |
|  ארגנטינה | ארגנטינה הוט 100 | 2 |  |
|  ארצות הברית | בילבורד הוט 100 | 95 |  |
|  ארצות הברית | מצעד השירים הטרופיים | 1 |  |
|  ארצות הברית | מצעד השירים הלטיניים | 2 |  |
|  ארצות הברית | מצעד שירי הפופ הלטיניים | 1 |  |
|  גואטמלה | מוניטור לטינו | 1 |  |
|  הרפובליקה הדומיניקנית | מוניטור לטינו | 19 |  |
|  ולוניה | אולטראטופ 40 | 29 |  |
|  ונצואלה | רקורד ריפורט | 1 |  |
|  מקסיקו | טופ 100 – מקסיקו | 1 |  |
|  ספרד | PROMUSICAE | 1 |  |
|  פורטוגל | מצעד הסינגלים הפורטוגזי | 17 |  |
|  פרגוואי | מוניטור לטינו | 2 |  |
|  צ'ילה | צ'ילה טופ 20 | 1 |  |
|  צרפת | SNEP | 30 |  |
|  קולומביה | נשיונל-רפורט | 1 |  |
|  רומניה | מצעד השירים הרומני | 3 |  |
|  שווייץ | המצעד השווייצרי | 54 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארגנטינה | ארגנטינה הוט 100 | 2 |  |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 4 |  |
|  ארצות הברית | מצעד השירים הדיגיטליים | 9 |  |
|  ארצות הברית | מצעד השירים המוסטרמים | 24 |  |
|  ספרד | PROMUSICAE | 3 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  אורוגוואי | מוניטור לטינו | 9 |  |
|  אקוודור | מוניטור לטינו | 65 |  |
|  ארגנטינה | ארגנטינה הוט 100 | 14 |  |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 46 |  |
|  ארצות הברית | מצעד השירים הדיגיטליים | 12 |  |
|  ארצות הברית | מצעד השירים המוסטרמים | 22 |  |
|  גואטמלה | מוניטור לטינו | 20 |  |
|  ספרד | PROMUSICAE | 40 |  |
|  פנמה | מוניטור לטינו | 23 |  |
|  פרגוואי | מוניטור לטינו | 31 |  |
|  פרו | מוניטור לטינו | 73 |  |
|  צ'ילה | צ'ילה טופ 20 | 19 |  |
|  קולומביה | נשיונל-רפורט | 45 |  |
נתוני מכירות

| אזור | תואר | מכירות |
| --- | --- | --- |
| איטליה (FIMI) | פלטינה | 50,000 |
| ארצות הברית (RIAA) | 41× פלטינה | 2,460,000 |
| ברזיל (Pro-Música Brasil) | פלטינה | 60,000 |
| מקסיקו (AMPROFON) | 2× יהלום | 600,000 |
| ספרד (PROMUSICAE) | 7× פלטינה | 175,000 |
| צ'ילה (IFPI Chile) | פלטינה | 80,000 |
| צרפת (SNEP) | זהב | 66,666 |
| קולומביה (ASINCOL) | יהלום | — |
| קנדה (Music Canada) | זהב | 5,000 |
| שווייץ (IFPI Switzerland) | זהב | 15,000 |
סיכום
| בכל העולם | — | 3,511,666 |
וואנג אין-באום

וואנג אין-באום (בקוריאנית: 황인범; נולד ב-20 בספטמבר 1996) הוא כדורגלן דרום קוריאני המשחק בעמדת הקשר בפיינורד.
קריירת מועדונים

וואנג התחיל את הקריירה שלו במחלקת הנוער טג'ן סיטיזן. בשנת 2015 ערך את הופעת הבכורה שלו בליגת העל של קוריאה הדרומית וב-30 במאי הבקיע את שער הבכורה שלו בקבוצה במשחק הליגה נגד פוהאנג סטילרס והפך לכדורגלן הצעיר בהיסטוריה של המועדון שכובש לזכותו.
וואנג זכה להתעניינות רבה בהמבורג, אך ב-20 בינואר 2019 חתם לשנתיים בונקובר ווייטקאפס מה-MLS עם אופציה לשנתיים נוספות. ב-2 במרץ ערך את הופעת הבכורה שלו בקבוצה במשחק הליגה נגד מינסוטה יונייטד. כחודש וחצי לאחר מכן כבש את שערו הראשון במועדון בניצחון 0-1 נגד לוס אנג'לס. במחזור ה-30 של הליגה סיפק שלושה בישולים משחק הליגה נגד לוס אנג'לס גלאקסי ונבחר לכדורגלן השבוע.
ב-14 באוגוסט 2020 וואנג חתם ברובין קאזאן מליגת העל הרוסית. בתחילת עונתו הראשונה בקבוצה היה שחקן הרכב פותח, אך בהמשך איבד את מקומו בהרכב לאחר שנדבק בקורונה ונפצע בעקבו לאחר מכן. ב-3 באפריל 2022 החליט להשהות את חוזהו בקבוצה דבר שהתאפשר על ידי פיפ"א בעקבות הפלישה הרוסית לאוקראינה וכעבור יומיים חתם בסיאול.
ב-29 ביולי 2022 וואנג חתם באולימפיאקוס מליגת העל היוונית. ב-18 באוגוסט 2022 ערך את הופעת הבכורה שלו בקבוצה בתיקו 1-1 נגד אפולון לימסול בו גם כבש את שער הבכורה שלו בקבוצה.
בספטמבר 2023 חתם בכוכב האדום בלגרד מליגת העל הסרבית.
בקיץ 2024 חתם בפיינורד מליגת העל ההולנדית.
קריירה בינלאומית

בצעירותו, וואנג שיחק בנבחרות הצעירות של קוריאה הדרומית והיה שותף להעפלה שלה למשחקי אסיה 2018. בספטמבר 2018 ערך את הופעת הבכורה שלו בנבחרת הבוגרת בניצחון 0-2 נגד קוסטה ריקה. ב-16 באוקטובר הבקיע את שער הבכורה שלו בנבחרת בתיקו 2-2 נגד פנמה.
נכלל בסגל נבחרת קוריאה הדרומית לטורניר גביע אסיה 2023.
הערות שוליים

↑  2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
| נבחרת קוריאה הדרומית – גביע אסיה 2019 |
| --- | --- | --- |
|  1 סאונג-גיו •  2 יונג •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סה-ג'ונג •  9 דונג-וון •  10 ג'אי-סונג •   11 הי-צ'אן •  12 סונג-וו • 13 ג'ה-צ'אול •  14 צ'ול • 15 סונג-יון • 16 סונג-יונג • 17 צ'ונג-יונג • 18 אוי-ג'ו • 19 יאנג-וון • 20 יונג-וון • 21 ג'ין-יון • 22 מון-וואן • 23 יון-וו • מאמן: בנטו |  1 סאונג-גיו •  2 יונג •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סה-ג'ונג •  9 דונג-וון •  10 ג'אי-סונג •   11 הי-צ'אן •  12 סונג-וו • 13 ג'ה-צ'אול •  14 צ'ול • 15 סונג-יון • 16 סונג-יונג • 17 צ'ונג-יונג • 18 אוי-ג'ו • 19 יאנג-וון • 20 יונג-וון • 21 ג'ין-יון • 22 מון-וואן • 23 יון-וו • מאמן: בנטו | קוריאה הדרומית |
| נבחרת קוריאה הדרומית – מונדיאל 2022 |
| --- | --- | --- |
|  1 סאונג-גיו •  2 ג'ונג-גיו •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סאונג-הו •  9 גיו-סונג •  10 ג'אי-סונג •   11 הי-צ'אן •  12 בום-קון • 13 ג'ון-הו •  14 צ'ול • 15 מון-וואן • 16 אוי-ג'ו • 17 סאנג-הו • 18 קאנג-אין • 19 יאנג-וון • 20 קיונג-וון • 21 היוון-וו • 22 צ'אנג-הון • 23 טאי-וואן • 24 יו-מין • 25 וו-יאונג • 26 מין-קיו • מאמן: בנטו |  1 סאונג-גיו •  2 ג'ונג-גיו •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סאונג-הו •  9 גיו-סונג •  10 ג'אי-סונג •   11 הי-צ'אן •  12 בום-קון • 13 ג'ון-הו •  14 צ'ול • 15 מון-וואן • 16 אוי-ג'ו • 17 סאנג-הו • 18 קאנג-אין • 19 יאנג-וון • 20 קיונג-וון • 21 היוון-וו • 22 צ'אנג-הון • 23 טאי-וואן • 24 יו-מין • 25 וו-יאונג • 26 מין-קיו • מאמן: בנטו | קוריאה הדרומית |
| נבחרת קוריאה הדרומית – גביע אסיה בכדורגל 2023 |
| --- | --- | --- |
|  1 סאונג-גיו •  2 קי-ג'ה •  3 ג'ין-סו •  4 מין-ג'יי •  5 יונג-וו •  6 אין-באום •  7 יונג-מין •  8 היון-סאוק •  9 גיו-סונג •  10 ג'אי-סונג •   11 הי-צ'אן •  12 בום-קון • 13 סון-מין •  14 סאון-מין • 15 סונג-היון • 16 ג'ין-סאופ • 17 וו-יאונג • 18 קאנג-אין • 19 יאנג-וון • 20 היון-גיו • 21 היון-וו • 22 יונג-וו • 23 טאי-וואן • 24 ג'ו-סונג • 25 ג'י-סו • 26 היון-ג'ון • מאמן: קלינסמן |  1 סאונג-גיו •  2 קי-ג'ה •  3 ג'ין-סו •  4 מין-ג'יי •  5 יונג-וו •  6 אין-באום •  7 יונג-מין •  8 היון-סאוק •  9 גיו-סונג •  10 ג'אי-סונג •   11 הי-צ'אן •  12 בום-קון • 13 סון-מין •  14 סאון-מין • 15 סונג-היון • 16 ג'ין-סאופ • 17 וו-יאונג • 18 קאנג-אין • 19 יאנג-וון • 20 היון-גיו • 21 היון-וו • 22 יונג-וו • 23 טאי-וואן • 24 ג'ו-סונג • 25 ג'י-סו • 26 היון-ג'ון • מאמן: קלינסמן | קוריאה הדרומית |
רוברט וייגאנד

רוברט א. וייגאנד (באנגלית: Robert A. Weygand; נולד ב-10 במאי 1948) הוא אדריכל נוף ופוליטיקאי אמריקאי, חבר המפלגה הדמוקרטית מרוד איילנד. כיהן כחבר בית הנבחרים של ארצות הברית מ-1997 עד 2001.
ביוגרפיה

וייגאנד נולד ב-10 במאי 1948 באטלבורו, מסצ'וסטס, לצ'ארלס אי. וייגאנד וליליאן מ. (קינגסלי) וייגאנד. הוא למד באקדמיית סנט רפאל במשך שנות התיכון שלו, למד באוניברסיטת רוד איילנד שם הפך לחבר באחוות תטא צ'י. קיבל תואר ראשון בתיאטרון ב-1971, תואר ראשון בהנדסה אזרחית וסביבתית ב-1976, תואר שני במדעי המדינה ב-2009 ותואר שני במנהל ציבורי ב-2010, כולם מאוניברסיטת רוד איילנד.
שימש אדריכל נוף במחלקה למשאבי טבע ברוד איילנד בשנים 1973–1977, ומתכנן ערים ואדריכל נוף במשרד אדריכלים מ-1977 עד 1982. הקים והיה נשיא Weygand, Orchich, & Christie, Inc., משרד אדריכלי נוף מ-1982 עד 1993. בשנת 1998 נבחר לעמית של האגודה האמריקאית לאדריכלי נוף.
בשנת 1991, הוצע לווייגאנד, אז מחוקק במדינה, שוחד בסך 2,000 דולר על ידי ראש עיריית פוטאקט, בריאן ג'יי סרולט. וייגאנד הלך למשטרת רוד איילנד ול-FBI והסכים להתמודד עם ראש העיר ולספק ראיות לשוחד. כשהוא לבוש בציוד ההאזנה, נפגש וייגאנד עם סרולט בלשכת ראש העיר. לאחר עזיבתו של ווייגנד, פרצו סוכני ה-FBI פנימה ועצרו את ראש העיר. העדויות שסיפק וייגאנד סייעו לשלוח את ראש העיר, כמה פקידים נוספים בעירייה וספקים פרטיים לכלא.
וייגאנד כיהן כיו"ר מועצת התכנון של איסט פרובידנס בין השנים 1978 ל-1984, חבר בבית הנבחרים של רוד איילנד בין השנים 1985 ל-1993, וכסגן המושל ה-65 של רוד איילנד בין השנים 1993 ל-1997. בשנת 1996, הוא נבחר למושב בקונגרס שהתפנה על ידי הסנאטור הנכנס ג'ק ריד. וייגאנד לא ביקש להיבחר מחדש לבית הנבחרים של ארצות הברית בשנת 2000, ובחר לאתגר את הסנאטור הרפובליקני לינקולן צ'ייפי. וייגאנד, דמוקרט נגד הפלות, הפסיד בבחירות לצ'ייפי, שנהנה מפופולריות בקרב הדמוקרטים ברוד איילנד כאחד הרפובליקנים הליברלים ביותר שנבחרו לתפקידים לאומיים.
בשנת 2001 מונה וייגאנד לנשיא מועצת ניו אינגלנד להשכלה גבוהה בבוסטון. בשנת 2004, הוא פרש ב-NEBHE כדי לקבל תפקיד חדש כסגן נשיא למינהל באוניברסיטת רוד איילנד. בשנת 2013, וייגאנד פרש מהמינהל כדי לקחת תפקיד בפקולטה כמנהל תוכנית ה-MPA של אוניברסיטת רוד איילנד.
הערות שוליים

↑  "AllPolitics/CQ - Freshmen of the 105th Congress". CNN. נבדק ב-28 באפריל 2017. {{cite web}}:  (עזרה)
| --- | --- |
בקרת זהויות :  ISNI: 0000 0000 3522 630X  LCCN: n95053660  US Congress: W000315  VIAF: 23846112   WorldCat (עם VIAF): 23846112 
וייגאנד עם ג'ים לנג'ווין באפריל 2002
בוטפוגו (כדורגל)

בּוֹטָפוֹגוּ כדורגל וחתירה (בפורטוגזית: Botafogo de Futebol e Regatas, המכונה בקצרה "בּוֹטָפוֹגוּ") הוא מועדון ספורט ברזילאי הממוקם בשכונת בוטפוגו (אנ') בדרום העיר ריו דה ז'ניירו. המועדון מוכר במיוחד בזכות קבוצת הכדורגל שלו, המשחקת בליגת העל הברזילאית (נכון ל-2023).
קבוצת הכדורגל בוטפוגו היא אחת מארבע קבוצות הכדורגל הגדולות של מדינת ריו דה ז'ניירו ביחד עם פלמנגו, ואסקו דה גאמה ופלומיננסה. לבוטפוגו קהל האוהדים השלישי בגודלו במדינת ריו דה ז'ניירו והעשירי בברזיל.
היסטוריה

בוטפוגו בין מועדוני הספורט הוותיקים שבברזיל. "מועדון החתירה בוטפוגו" (Club de Regatas Botafogo) נוסד ב-1 ביולי 1894 (על מנת להתחרות במרוצי החתירה הפופולריים בשלהי המאה ה-19 בריו דה ז'ניירו) ואילו "מועדון כדורגל בוטפוגו" (Botafogo Football Club) נוסד ב-12 באוגוסט 1904. שני המועדונים התאחדו ב-8 בדצמבר 1942 תחת השם הנוכחי. היריבות בכדורגל בין בוטפוגו ופלומיננסה היא הוותיקה ביותר בכדורגל הברזילאי - מאז 22 באוקטובר 1905.
מאז 2007 המגרש הרשמי של בוטפוגו הוא האצטדיון האולימפי ז'ואו אבלאנז'ה (Estádio Olímpico João Avelange), המוכר בכינוי "אנז'ניאו" (Engenhão), היותו שוכן בשכונת "אנז'ניו דה דנטרו" (Engenho de Dentro) שבעיר ריו דה ז'ניירו. האצטדיון נבנה על ידי מדינת ריו דה ז'ניירו לקראת המשחקים הפאן-אמריקאיים ב-2007 ומושכר לבוטפוגו למשך 20 שנה. בסיום עונת 2014 ירדה לליגה השנייה לאחר שסיימה במקום ה-19 והלפני אחרון בטבלה. עונה לאחר מכן חזרה לליגת העל. בעונת 2020 ירדה בפעם השלישית לליגת המשנה.
תארים > בברזיל

ליגת העל הברזילאית 1995
טאסה ברזיל (אוחד עם ליגת העל)‏ 1968
טורניר ריו-סאו פאולו 1962, 1964, 1966, 1998
תארים > במדינת ריו דה ז'ניירו

21 אליפות ריו דה ז'ניירו: 1907, 1910, 1912, 1930, 1932, 1933, 1934, 1935, 1948, 1957, 1961, 1962, 1967, 1968, 1989 (ללא הפסד), 1990, 1997, 2006, 2010, 2013, 2018
8 טורניר איניסיו: 1934, 1938, 1947, 1961, 1962, 1963, 1967 ו-1977
8 גביע גואנבארה: 1967, 1968, 1997, 2006, 2009, 2010, 2013, 2015
6 גביע ריו: 1989, 1997, 2007, 2008, 2010, 2013
תארים > תארים בינלאומיים

רשמי
גביע ליברטדורס (1): 2024
גביע קונמבול (1): 1993
ידידות
הטורניר הבינלאומי בקולומביה 1960
פנטגונל דה מקסיקו 1962
טורניר פאריס 1963
קואדרנגולר דה בואנוס איירס 1964
גביע טאראנזה 1966
טורניר קאראקס 1967, 1968 ו-71970
טורניר מקסיקו 1968
טורניר גנברה 1984
טורניר ברנה 1985
טורניר פאלמה דה מיורקה 1988
טורניר אמיזאדה 1990
טורניר הררה 1996
טורניר אוסאקה 1996
טורניר הנשיא השלישי של רוסיה 1996
שחקנים מפורסמים

| 0 | 1 | 2 |
| --- | --- | --- |
|  ברזיל אמרילדו  ברזיל באואר  ברזיל בבטו  ברזיל בריטו  ברזיל קרבאליו לייטה  ברזיל ואלדיר פריירה  ברזיל גארינצ'ה  ברזיל ז'רסון  ברזיל גונסאלבז  ברזיל ז'אירזיניו  ברזיל ז'וסימאר |  |  ברזיל מאנגה  ברזיל מאריניו שאגאס  ברזיל מריו זגאלו  ברזיל מאורו גלבאו  ברזיל נילו  הולנד קלרנס סידרוף  ברזיל נילטון סאנטוס  ברזיל פמפלונה  ברזיל פאטסקו  ברזיל טוליו קוסטה  ברזיל זהזה פרוקופיו |
הערות שוליים

↑  הודעה על איחוד התארים הברזילאים באתר CBF (בפורטוגזית)
↑  בשנת 1907 התואר נחלק ביחד עם פלומיננסה.
וילמינה פלמינג

| --- | --- |

 לידה:  15 במאי 1857 דנדי, הממלכה המאוחדת 
 פטירה:  21 במאי 1911 (בגיל 54) בוסטון, ארצות הברית 
 שם לידה:  Williamina Paton Stevens 
 ענף מדעי:  אסטרונומיה
 מקום מגורים:  סקוטלנד, ארצות הברית
 מקום קבורה:  בית הקברות מאונט אובורן 
 מנחה לדוקטורט:  אדוארד צ'ארלס פיקרינג 
 מוסדות:  מצפה מכללת הרווארד 
 תרומות עיקריות
 גילוי ערפילית ראש הסוס
 חתימה:   
 
וילמינה פאטון סטיבנס פלמינג (באנגלית: Williamina Paton Stevens Fleming; ‏15 במאי 1857 - 21 במאי 1911) הייתה מחשבת ואסטרונומית סקוטית. במהלך הקריירה שלה, היא סייעה לפתח מערכת משותפת להגדרה של כוכבים, וקטלגה רבבות כוכבים ותופעות אסטרונומיות אחרות. וילמינה פלמינג ידועה במיוחד עבור גילוי ערפילית ראש הסוס בשנת 1888.
ביוגרפיה

וילמינה סטיבנס נולדה בעיר, דנדי, שבסקוטלנד ב-15 במאי 1857, להורים רוברט סטיבנס, חרט וגילדר (מי שעסק בציפוי בזהב) במקצועו, ומרי ווקר. היא נישאה לג'יימס אור פלמינג, רואה חשבון אלמן בעיר הולדתה, ב-26 במאי 1877. וילמינה הייתה מורה בדנדי. בגיל 21 היא עברה לבוסטון עם בעלה ונכנסה להיריון.
אחרי שהיא ובנה ננטשו על ידי ג'יימס, היא עבדה כמשרתת בית בביתו של פרופסור אדוארד צ'ארלס פיקרינג, שניהל את מצפה הכוכבים באוניברסיטת הרווארד. פיקרינג היה מתוסכל מרמת העבודה של עוזריו במצפה; על פי האגדה, הוא הכריז שאפילו המשרתת שלו יכולה לעשות עבודה טובה יותר.
ביוגרפיה > עיסוק באסטרונומיה

בשנת 1881, פיקרינג העסיק את פלמינג בתפקיד פקידותי במצפה כחלק מצוות נשים שכונה "מחשבות הרווארד". במהלך עבודתה שם, היא יזמה ועזרה ליישם מערכת של הקצאת אות לשם הכוכב בהתאם לכמות המימן שנצפתה בספקטרום שלהם. כוכבים המסווגים באות A היו העשירים ביותר במימן, אלה שסומנו באות B היו הבאים בסולם, וכן הלאה. מאוחר יותר, אנני ג'אמפ קאנון שיפרה את שיטת הסיווג הזו והציגה שיטה חדשה, פשוטה יותר המבוססת על טמפרטורה.
פלמינג מונתה למנהלת קטלוג הנרי דרייפר. במהלך תשע שנים של עבודה, היא קטלגה יותר מ-10,000 כוכבים, גילתה 59 ערפיליות גזים, מעל 310 כוכבים משתנים, ו-10 נובות. בשנת 1907, פלמינג פרסמה רשימה של 222 כוכבים משתנים שהיא גילתה בעצמה.
בשנת 1888 גילתה פלמינג את ערפילית ראש הסוס על צלחת הרווארד B2312 (שיטת צילום על צלחות זכוכית שקדמה לצילום בעזרת פילם), ותיארה את הערפילית הבהירה (ערפילית פליטה שקיבלה מאוחר יותר את השם IC 434) כבעלת שקע חצי עגול מדרום לאלניטק. אחיו של אדוארד פיקרינג, ויליאם הנרי פיקרינג, שהיה זה שיצר את אותו התצלום, העלה השערה שהכתם היה חומר אפל שהסתיר חלק מאותה ערפילית. כל הכתבות הבאות והספרים מתעלמים מתרומתם של וילמינה פלמינג וויליאם פיקרינג, מפני שהיוצר של קטלוג האינדקס הראשון, ג'ון דרייר, הסיר את שמה של פלמינג מרשימת האובייקטים שגילתה במסגרת עבודתה בהרווארד, וייחס את כל אותם גילויים לשם "פיקרינג" (שנתפס על ידי הקוראים כמעט תמיד כאדוארד פיקרינג, מנהל מצפה מכללת הרווארד). עד ליציאתו של קטלוג האינדקס השני על ידי דרייר בשנת 1908, פלמינג ואחרים בהרווארד היו מפורסמים מספיק כדי לקבל את הקרדיט הנאות על התגליות שהגיעו מאוחר יותר, אך לא עבור IC 434 וערפילית ראש הסוס, אחת התצפיות המוקדמות בחייה.
פלמינג הייתה ממונה על עשרות נשים ששכר פיקרינג כ"מחשבות", שתפקידן לבצע סיווגים מתמטיים ולערוך את הפרסומים של המצפה. בשנת 1899 מונתה לאוצרת תמונות האסטרונומיה בהרווארד. בשנת 1906, היא התקבלה כחברה של כבוד באגודה האסטרונומית המלכותית של לונדון, והייתה האישה האמריקנית הראשונה שנבחרה לאגודה המדעית הזו. זמן קצר לאחר מכן, היא מונתה לעמיתה של כבוד בפקולטה לאסטרונומיה במכללת וולסלי. זמן קצר לפני מותה, האגודה האסטרונומית של מקסיקו זיכתה אותה במדליית גואדלופה אלמנדארו על גילוי כוכבים חדשים.
פלמינג פרסמה שני ספרים: "מחקר הצילום של כוכבים משתנים" (1907), ו"ספקטרום ובהירויות צילום של כוכבים באזורים הסטנדרטיים" (1911).
היא נפטרה בשנת 1911, בגיל 54, בבוסטון, מדלקת ריאות.
מכתש הירח "פלמינג" נקרא, החל משנת 1970, על שמה ועל שמו של אלכסנדר פלמינג (אין ביניהם קרבה משפחתית קרובה).
הערות שוליים

↑  Cannon, Annie J. (ביוני 1911). "WILLIAMINA PATON FLEMING". Science (פורסם ב-30 ביוני 1911). 33 (861): 987–988. Bibcode:1911Sci....33..987C. doi:10.1126/science.33.861.987. PMID 17799863. {{cite journal}}:  (עזרה)
↑  url=http://www.sheisanastronomer.org/index.php/history/williamina-fleming
↑  Kass-Simon, Gabriele (1993).  Farnes, Patricia; Nash, Deborah (eds.). Women of science: righting the record. Midland Book. Vol. 813. Indiana University Press. pp. 92–94. ISBN 0-253-20813-0.
| --- | --- |
בקרת זהויות :  GND: 1102281646  ISNI: 0000 0003 8570 8472  LCCN: n2014023782  NTA: 306713063  SNAC: w6rr20hq  SUDOC: 083594175  VIAF: 244145054   WorldCat (עם VIAF): 244145054
חיים בן יאיר

| --- | --- |

 לידה:  1911 ח'אן יונס, עזה 
 פטירה:  1998 (בגיל 87 בערך) 
 מדינה:  ישראל 
 פעילות בולטת:  חלוץ גואלי הקרקעות בחבל אשכול
 מקצוע:  סוחר ומנהל חשבונות
 
חיים בן יאיר (1911–1998) היה סוחר, מנהל חשבונות, פעיל ועד העדה הספרדית בתל אביב וחלוץ גואלי הקרקעות של חבל אשכול בנגב.
ביוגרפיה

נולד בח'אן יונס שבעזה בערב סוכות 1911 (ה'תרע"א) לג'נטיל ולאברהם בן יאיר. אמו הייתה בתו של הרב נחמן בטיטו, ואביו היה סוחר אמיד שעסק בייבוא ויצוא תוצרת חקלאית למדינות רבות, ובעל בתים ושטחים רבים בח'אן יונס, בן למשפחה שמוצאה במצרים, לשם הגיעה מאזור הבלקן שהיה בשליטת האימפריה העות'מאנית.
בשנת 1930 סיים לימודי הנהלת חשבונות בבית הספר "שיעורים למסחר" בירושלים. לאחר שהתייתם מאביו בשנת 1932, עברה משפחתו לירושלים, וכדי לסייע לאמו בפרנסת המשפחה, המשיך לעסוק בעסקי המסחר של אביו, בעיקר בייבוא ויצוא סחורה חקלאית. למרות המעבר לירושלים, משפחתו ביקרה מדי תקופה בח'אן יונס כדי לפקח על הנכסים שברשותה, וכך החל חיים להכיר שייח'ים בדואים מאזורי הנגב, צפון סיני ועבר הירדן. בתקופה שלאחר מעבר המשפחה לירושלים, הציעו לו בדואים מאזור הנגב לרכוש מהם קרקעות. הוא נענה להצעות בחיוב, ורכש אדמות רבות באזורים הסמוכים לעזה, וחלקות אדמה גדולות באזור הנגב ובאר שבע.
בהמשך גייס משקיעים ורכש חלקות אדמה בשרון ובהר סמוך לבית לחם, שכיום שוכן עליו בית הספר הר גילה.
בשנת 1934 הושיב קבוצת פועלים יהודים על קרקע שרכש בסמוך לביר-שנק (באר צאלים), וכינה את היישוב "אבן יאיר". הפועלים התגוררו באוהלים, זרעו בשטח שעורה ופיתחו את האדמה לפעילות חקלאית. בתקופה זו קרן קיימת לישראל עדיין לא התעניינה בנגב, וחיים הציע לה להקים על השטחים שקנה שורה של מושבות עבריות בין עזה לברר שבע, שיהיו מיועדות לחקלאים, אולם היא התעלמה מהצעתו, ולבסוף היישוב שהקים לא שרד.
כדי לבצע את רכישת האדמות מידי הבדואים, היה צורך בחתימה על הסכמים וחוזים עם בעלי הקרקע, וגם בניהול מאבקים משפטיים מול הפקידות הבריטית. לשם כך חתם חיים על שותפות עם עורך דין, כדי שזה האחרון יקל על תהליכי הרכישה. עם פרוץ המרד הערבי בשנת 1936, נותקו קשריו העסקיים של חיים עם בעלי הקרקעות, ושטחי האדמה שהיו בבעלות יהודים בנגב נותקו בשל סכנת המרד. כשהתאפשר לחיים להגיע לנגב בבטחה, התברר לו כי עורך הדין מעל (ככל הנראה) בשותפות והעביר לקרן קיימת את כל הקרקעות שרכש בנגב. במשך מספר פעמים ניסו הוא ומשפחתו לתבוע פיצויים על רכושו ממינהל מקרקעי ישראל, אך התביעות נדחו.
לאחר הקמת מדינת ישראל, פנה בשנת 1949 אל פקידים בכירים ושרים בממשלה, והציע להעמיד לרשות המדינה הצעירה את קשריו עם ערביי ארץ ישראל והמדינות הקרובות, אולם הצעתו נדחתה ולא נענתה.
מלבד גאולת קרקעות, עסק במשך חייו בתיווך נדל״ן וכפעיל בוועד העדה הספרדית בתל אביב, ושלט בשפות עברית, צרפתית, איטלקית, אנגלית, לאדינו, ספרדית, גרמנית, ערבית ספרותית ומספר ניבים של ערבית מדוברת.
עם סיום מלחמת ששת הימים בשנת 1967, נסע לבקר במקום לידתו, ח'אן יונס, והתקבל שם בכבוד רב.
הלך לעולמו בשנת 1998, ונקבר לצד אחיו הצעיר נחמן בבית העלמין קריית שאול.
ארכיונו היווה בסיס ל"מוזיאון בן יאיר לתולדות גאולת אדמות הנגב", שהוקם לזכרו בקיבוץ גבולות.